06/05/2021 | Administración LocalMunicipal
Cee
Acordo interpretativo relativo á compatibilidade da actividade de tanatorio/crematorio co uso industrial conforme ás NNSS Concello de Cee e Ordenanza 2 do Proxecto Sectorial do Parque Empresarial en Cee, Expediente n.º 2020/U022/000011

ANUNCIO O Pleno do Concello de Cee, en sesión ordinaria celebrada o día 30 de abril de 2021, acordou o seguinte acordo interpretativo: ANTECEDENTES RELEVANTES: – Con data do 31.05.2020, a interesada solicitou licenza de obra para a realización dunha edificación destinada a tanatorio-crematorio, achegando proxecto básico para a edificación e outra documentación. – Con datas do 01.12.2020 e 02.12.2020, xuntáronse o proxecto de execución e os oficios de dirección de execución material e de coordinación, respectivamente. – Informe técnico emitido por D.ª Nuria Morgade Pouso en data 10 de febreiro de 2021. – Informe técnico emitido por D.ª Seda Julian Matias Llapart Belloso en data 7 de abril de 2021. – Informe técnico emitido polo SATM da Deputación Provincial da Coruña en data 24 de marzo de 2021. – Documentación obrante no expediente. NORMATIVA APLICABLE – Revisión das Normas Subsidiarias de Planeamento Municipal do Concello de Cee, aprobadas definitivamente pola Comisión Provincial de Urbanismo da Coruña na sesión do 23/02/1995 e coas correccións incorporadas segundo acordo do Pleno na sesión do 31/03/1995; na súa vixente redacción, en adiante NSPM. – Proxecto sectorial de Parque Empresarial en Cee, aprobado definitivamente polo Consello da Xunta de Galicia, o día 21.11.2007 (PXS). – Ordenanza municipal reguladora dos procedementos de intervención administrativa nos actos do uso do solo e do subsolo e no exercicio de actividades de apertura de establecementos, aprobada definitivamente por acordo do Pleno na sesión do 17/07/2015 e publicada no BOP núm.150, do 10/08/2015, en adiante OMRPIA. – Lei 2/2016, do 10 de febreiro, do solo de Galicia, en adiante LSG. – Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia, en adiante RLSG. – Decreto 83/2018, do 26 de xullo, polo que se aproba o Plan Básico Autonómico de Galicia, en adiante PBA. – Lei 38/1999, do 5 de novembro, de Ordenación de Edificación (LOE). – Lei 5/2016, do 4 de maio, do patrimonio cultural de Galicia. – Código Técnico da Edificación, (CTE) aprobado polo Real Decreto 314/2006, do 17 de marzo; coas modificacións introducidas – As demais normas que sexan de aplicación, nomeadamente a lexislación vixente sobre o réxime do solo e a ordenación urbana. DESENROLO: A parcela destinada ao tanatorio e crematorio posúe os seguintes datos básicos: Situación e emprazamento: parcela n.º 6 do parque empresarial de Cee. Referencia catastral: 45842L8MH8548S0000ZY Superficie catastral: 1 891 m 2 As NSC/1995 constitúen un planeamento municipal non adaptado á LSG 2/2016; razón pola que, segundo a súa disposición transitoria 1.ª.2. a), despois de executarse a xestión e urbanización do parque empresarial, os terreos en cuestión pertencen á clase de solo urbano consolidado e resultan cualificados mediante a ordenanza n.º 2 empresarial industrial do PXS/2007. Trátese, polo presente ACORDO INTERPRETATIVO a adoptar polo PLENO da Corporación, dilucidar, clarexar e/ou interpretar a compatibilidade do uso de tanatorio/crematorio no Parque Empresarial de Cee, dada a redacción da Ordenanza 2 do Proxecto sectorial do parque empresarial de Cee (en adiante PXE) ou dito doutra maneira, se a actividade de tanatorio-crematorio, prevista no parque empresarial de Cee, como propia dun uso funerario, resulta axustada á ordenación urbanística vixente. O informe emitido polo STAM da Deputación Provincial da Coruña, de data 24 de marzo de 2021, indica: “(…) A ordenanza n.º 2 empresarial industrial do PXS/2007 regula como usos característicos os de industria, almacén e talleres; así como admite unha serie de usos compatíbeis, entre os que se inclúe o de servizos públicos. Ao non existir unha maior concreción deste uso no planeamento municipal, consonte o disposto pola LSG/2016 e o RSG/2016, cómpre acudirmos de forma complementaria6 a regulación estabelecida no PBA/2018. A este respecto, de acordo co anexo de definicións do RSG/2016 e a definición de usos do PBA/2018, constatamos que no uso dotacional de servizos públicos figuran incluídos os funerarios; servizos que desenvolven as actividades de tanatorio e crematorio solicitadas. En canto á intensidade xeral na que se poderían materializar os referidos usos compatíbeis, o PBA/2018 non estabelece un límite porcentual concreto, pero considera que non deben consumir a maioría da edificabilidade prevista polo plan para os usos característicos”. Non obstante, o planeamento municipal si parece limitar a intensidade de calquera uso compatíbel ao 40% do previsto en cada parcela para o uso principal; aproveitamento urbanístico que se determina, neste caso, mediante unha superficie máxima edificable de 1,15 m 2 c/m 2 s. Así se deduciría das seguintes condicións de uso que figuran especificadas na citada ordenanza industrial: Finalmente, no que fai relación ao necesario control urbanístico municipal, cómpre indicar que deberían seguirse sucesivamente o procedemento de licenza de obras para a edificación de uso funerario finalista, así como os de comunicación previa e declaración responsable para o inicio das actividades, mediante as autorizacións e informes sectoriais que resultan preceptivos. Entre as referidas autorizacións e informes sectoriais cobrará singular importancia as correspondentes ás materias ambiental e sanitaria, evitando as molestias que poidan ocasionar estas actividades; en especial, mediante a adopción das oportunas medidas correctoras sobre contaminación acústica e atmosférica, así como coa dotación necesaria de prazas de aparcadoiro. Con respecto á indicada dotación, con base na conflitiva experiencia previa obtida destas actividades noutros lugares, no suposto de que se considere insuficiente a regulación que poida aplicarse desde as NSC/1995, cabería acudir analoxicamente ao disposto no artigo 28 do PBA/2018 para cemiterios, onde se esixe un estándar mínimo de 10 prazas de aparcamento por cada 2.000 m 2 de parcela e non menos dun total de 25 prazas nin inferior a 1 praza por cada 100 m 2 construídos (…). A técnica municipal, D.ª Nuria Morgade Pouso, analiza no seu informe emitido o 7 de abril de 2021, dende dous puntos de vista (OPCIÓN A- interpretación de conformidade co informe técnico municipal e OPCIÓN B- interpretación de conformidade co informe emitido polo Servizo de Asistencia a Concellos da Deputación da Coruña), encadrando na opción A, o uso de crematorio coma un Uso industrial, e a actividade de tanatorio intégrase dentro do uso Equipamento Privado, literalmente: “OPCIÓN A: interpretación de conformidade co informe técnico municipal. No informe técnico municipal, encádrase o uso de crematorio coma un Uso industrial, e a actividade de tanatorio intégrase dentro do uso Equipamento Privado. Dentro da ordenanza, exclúese expresamente o uso sanitario, salvo os servizos médicos da propia empresa. Compre aclarar en este sentido que, malia que a actividade de tanatorio comprende a realización de actividades vencelladas á sanidade mortuoria, estas non están comprendidas na definición de uso sanitario das NSPM: “Artigo 49.–Uso sanitario. Correspóndese ese uso ós edificios e instalacións adicados ó tratamento, diagnóstico, rehabilitación, prevención e alonxamento de doentes (.)”. Por outra banda, dentro das NORMAS GENERALES do Proxecto Sectorial do Parque Empresarial de Cee, regula as CONDICIONES GENERALES DE USO (epígrafe 1.9.). En particular, dentro do apartado 1.9.6., regula conxuntamente o Uso equipamiento, ocio y recreativo. Defínese o uso recreativo, o que corresponde ás actividades ligadas á vida de ocio e relación das persoas, concretamente, establece como unha das súas clases: Salas de reunión: este uso corresponde a locales cerrados o abiertos dedicados a acoger actividades de la vida social. Cumplirán las condiciones establecidas para el uso comercial y sus instalaciones las aplicables del uso industrial. Como se pode comprobar, a actividade de tanatorio encaixa perfectamente na definición anterior (.). OPCIÓN B: interpretación de conformidade co informe emitido polo Servizo de Asistencia a Concellos da Deputación da Coruña. De conformidade co informe emitido polo Servizo de Asistencia a Concellos da Deputación da Coruña, a actividade de crematorio encádrase como un Uso Industrial, e a actividade de tanatorio dentro do Uso Servizos Públicos establecido na ordenanza. Ao non existir maior concreción deste uso no planeamento municipal, consonte o disposto na LSG e o RLSG, compre acudirmos de forma complementaria á regulación establecida no PBA. A este respecto, de acordo co anexo de definicións do RLSG e a definición de usos do PBA, constátase que no uso dotacional de servizos públicos figuran incluídos os funerarios; servizos que desenvolven as actividades de tanatorio e crematorio solicitadas. (.)” A Secretaria Municipal, emite informe en data 8 de abril de 2021, no que conclúe: “(.) Tanto o informe emitido polo STAM como os emitidos pola técnica municipal, conclúen que as actividades de tanatorio e crematorio solicitadas poderían considerarse compatíbeis co uso industrial que resulta característico do parque empresarial onde se pretenden instalar, sen prexuízo das opcións que describe o informe técnico do STAM para unha maior seguridade xurídica, como exemplo, podería adoptarse polo Pleno municipal un acordo expreso sobre a interpretación aquí sustentada, con base nos informes técnicos e xurídicos preceptivos, publicación oficial e traslado á Consellería competente na materia urbanística para o seu coñecemento e efectos oportunos. A maior abastanza, e en relación a solicitude de licenza que conforma o expediente de referencia, logo de proceder ao indicado no parágrafo anterior, esta Secretaría emite informe favorable –salvo dereito de propiedade e sen prexuízo de terceiros-á concesión da licenza suxeita en todo caso a todas as condicións e observacións indicadas nos informes técnicos que se mencionan no presente informe (.)”. Á vista do exposto, en uso das facultades atribuídas pola lexislación vixente, PROPOÑO ao Pleno da Corporación, a adopción do seguinte ACORDO INTERPRETATIVO: PRIMEIRO.–Dado que a Ordenanza n.º 2 do PXS regula como usos característicos os de industria, almacén e talleres; así como admite unha serie de usos compatíbeis, entre os que se inclúe o de servizos públicos, e ao non existir unha maior concreción deste uso no planeamento municipal, consonte o disposto pola LSG/2016 e o RSG/2016, cómpre acudirmos de forma complementaria a regulación estabelecida no PBA/2018, deste xeito aplicando de forma complementaria ao planeamento municipal o disposto polo Plan básico autonómico sobre o uso funerario de servizos públicos, as actividades de tanatorio e crematorio solicitadas son compatíbeis co uso industrial que resulta característico do parque empresarial onde se pretenden instalar. SEGUNDO.–Para suplir as posibles indeterminacións e lagoas do planeamento municipal vixente, en virtude dos artigos 49 da LSG e 8 do PBA, en materia de usos e con carácter xeral, será de aplicación o disposto na normativa do PBA (Decreto 83/2018, do 28 de xullo, polo que se aproba o Plan Básico autonómico de Galicia). En ningún caso, o PBA poderá modificar a clasificación do solo nin alterar as determinacións do planeamento que complementa. TERCEIRO.–Proceder á publicación oficial do presente acordo interpretativo e traslado á Consellería competente na materia urbanística para o seu coñecemento e efectos oportunos. En Cee, o 3 de maio de 2021. Alcaldesa do Concello de Cee Asdo.: Margarita Lamela Louzán